古砖陈设与赏玩晋【
桓氏 】砖
“道在瓦甓”，语出《庄子·知北游》:“东郭子问于庄子曰:‘所谓道,恶乎在?’...庄子曰：‘无所不在。’东郭子曰：‘期而后可。’庄子曰，‘在蚁蝼。’曰：‘何其下邪？’曰：‘在稊稗。’曰：‘何其愈下邪？’曰：‘在瓦甓’！
东汉【永元七年】砖
古砖收藏，首重文字。埋藏千年之物，而一朝出土。其纪年可考，文字厚朴，更兼图案相辅，故历来为文人所宝之。且各朝书风有别，尤得天真烂漫之趣。每观所得古砖，读其文字，凡汉末至两晋，及南北两朝，数百年间，兵燹不断，烽火连天，政权更迭，年号频改，百姓流离失所，破城屠戮已成常态。往往随取三五方纪年残砖，而朝代帝王尽换矣！故赏砖颇类读史，而令人生悲悯之心。
金石大家众矣！前人之述备矣！精拓良跋多矣！今将所藏汉晋残砖以图片展现，摘录史料以助解读。或配明清瓷器，或饰以时鲜花草、点缀文玩、置于茶席，乃至衬托盆景清供，则无一不可入画。可藏可玩可感悟历史者，古砖诚不可缺也！
时乙未七月廿六日诸暨欣盦记之。
古砖出土，往往断、残参半，悉付匠人依势凿池成砚，断处切割打磨，又请书家题铭镌文，亦添佳话。
此黄龙砖砚为西泠印社邵晨先生所镌【道在瓦甓】铭。
东汉【永元八年砖】